text: Socialdemokraterne vil ikke lovgive om kædeansvar
  06 juli 2016 kl. 18.05
  Socialdemokraten Benny Engelbrecht roser de kommuner der har indført kædeansvar, men lovgive så alle kommuner gør det samme, det har partiet ingen planer om.
  Ifølge det socialdemokratiske folketingsmedlem, der er valgt i Sønderborg, så er det rigtig godt, at bl.a. Sønderborg Kommune fastholder kædeansvar, selvom Dansk Byggeri kritiserer ordningen.
  Men når spørgsmålet om at lovgive så kædeansvaret også kommer til at gælde i de kommuner, der siger nej til kræve, at hovedentreprenørerne de får ansvaret for at kommunale byggerier foregår under danske forhold og overenskomster, så siger Benny Engelbrecht fra.
  -Det er op til den enkelte kommune at bestemme . Vi skal bare sørge for nogle ordentlige rammer, siger Benny Engelbrecht til TV SYD.
  